Vilniaus Antakalnio gimnazija

Vilniaus Antakalnio gimnazija – dieninė, savarankiško mokymosi, mokymo namuose bendrojo ugdymo mokykla Vilniuje, ugdanti mokinius pagal pagrindinio II dalies, vidurinio ir neformalaus vaikų švietimo ugdymo programas lietuvių kalba. Įstaigos kodas 302817872. Steigėjas Vilniaus miesto savivaldybės taryba. Istorija Mokykla pastatyta Vilniaus miesto savivaldybės lėšomis 1929–1930 m. Pastatą projektavo architektas inžinierius Stefanas Narembskis. Mokykla pavadinta Bendrų pradinių mokyklų rūmais. Ją sudarė dvi pagrindinės mokyklos. Pirmoji – generolo Liucijano Želigovskio berniukų mokykla, antroji – Vladislovo Sirokomlės mergaičių mokykla. Antrojo pasaulinio karo metais mokyklos patalpose įkurta karo ligoninė. 1944–1971 m. pastate veikė 5-oji vidurinė mokykla. 1972 m. įsikūrė Vilniaus 22-osios vidurinės mokyklos pradinės klasės. 1973 m. šiame pastate darbą pradėjo 1-oji aštuonmetė mokykla, 1978 m. pavadinta Vilniaus 18-ąja vidurine mokykla. 1983 m. mokyklos patalpos prasiplėtė III korpuso priestatu. Tais pačiais metais mokykloje įvestas sustiprintas anglų kalbos mokymas. 1990 m. mokyklai perduotas dar vienas pastatas – IV korpusas. 1996 m. mokykla pavadinta Antakalnio vidurine mokykla. 2012 m. gegužės 2 d. Vilniaus miesto savivaldybės sprendimu Nr. 1-1551 reorganizuota į Vilniaus Antakalnio gimnaziją ir Vilniaus Antakalnio progimnaziją. Sportas Gimnazija turi dvi sporto sales. Mažoji sporto salė yra įsikūrusi tarp dviejų seniausių korpusų, joje vyksta fizinio lavinimo pamokos merginoms, aerobikos, choreografijos pamokos. Didžioji sporto salė įrengta III korpuse. Ji turi gerai įrengtą krepšinio aikštelę, su mediniu parketu ir žiūrovų vietomis antrame salės aukšte. Salė naudojama gimnazijos fizinio lavinimosi pamokoms, joje vyksta Vilniaus miesto sporto centro meninės gimnastikos treniruotės. Salėje namų rungtynes žaidžia gimnazijos krepšinio komanda. Šiauriau gimnazijos pastatų plyti stadionas. 2007 m. pradėjus mokyklos renovaciją, miesto savivaldybė skyrė lėšų atnaujinti stadionui. Jis buvo apjuostas metaline tvora, apsodintas žole, pastatyti natūralaus pločio futbolo vartai, įrengta 50 sėdimų vietų žiūrovams. Aplink stadioną įrengtas bėgimo takas. Stadionu fizinio lavinimo pamokoms naudojasi ne tik gimnazija, bet ir progimnazija bei J. Lelevelio mokykla. Gimnazija didžiuojasi savo futbolo komanda, treniruojama mokytojo Šarūno Ragausko. Antakalnio vidurinė mokykla 2009 m. pirmąkart dalyvavo SFL Gimnazijų turnyre ir užėmė 2 vietą. 2010 m. AVM užėmė 4 vietą SFL Gimnazijų turnyro Mokyklų pogrupyje. Nuo 2012 m. gimnazija dalyvauja Vilniaus gimnazijų vaikinų futbolo 8x8 čempionate: 2012 ir 2013 m. iškovojo 9 vietą, 2014-2015 m. sezone pelnė 10 vietą, o 2015-2016 m. sezone užėmė 15 vietą . Namų stadione komanda taip pat rengia draugiškas futbolo rungtynes su kitų gimnazijų komandomis. Direktoriai 1973 m. Joana Sidaugienė 1980 m. Anatolijus Dziska 1983 m. Emilijus Šimulionis 1986 m. Regina Blotnienė 1988 m. Arūnas Uleckas 1989 m. Vanda Mažeikienė 1998 m. Vita Kirkilienė Žymūs mokytojai Ana Ambrazienė Šarūnas Ragauskas Violeta Kriščiūnienė - metų Mokytoja Regina Radavičienė - pagrindinio ugdymo matematikos atnaujintų bendrųjų programų bendraautorė, 4 klasės standartizuotų programų ir testų bendraautorė, 5, 6, 8 klasių vadovėlių ir priemonių komplektų bendraautorė, skaitmenininių aktyviųjų pamokų autorė, nacionalinių tyrimų darbo grupių narė. Žymūs mokiniai Birutė Davidonytė, žurnalistė, rašytoja Algirdas Gurevičius, keliautojas, filmų kūrėjas Arnas Klivečka, TV laidų vedėjas Dalia Ibelhauptaitė, teatro režisierė ir prodiuserė Algimantas Kriščiūnas, muzikantas, fotografas. Gabrielius Landsbergis, politikas Arnoldas Lukošius, muzikantas Andrius Mamontovas, muzikantas Milda Martinkėnaitė, dainininkė Irena Matijošaitienė, verslininkė Egidijus Mockevičius, krepšininkas Martynas Nagevičius, visuomenės veikėjas, politikas Juras Požela, politikas Darius Tarasevičius, redaktorius Rolandas Zuoza, politikas Išnašos Nuorodos Gimnazijos svetainė